Geoffrey Kini

**Geoffrey Kini** (duanɛ Alamisi daar 1 yʋʋmpaal nwadig 1970) anɛ Ghana pɔlitis nwɛɛd ka an Wadmaani paas Wadmaanb yikanɛ paasi anii Ghana Republic kanɛ paasi anaasi la ni tis Nkwanta South Constituency sʋʋlim bɛ Oti Region Ghana la. O anɛ maasim tiig Naadɔɔg la nid.

## On siiŋ siem nɛ o sakur yɛla
Ba da dua Geoffrey Kini nɛ Bakpa New Town bɛ Oti Region, Ghana. Geoffrey Kini da maali o Middle School Leaving Certificate (MSLC) nɛ yʋʋm tusir nɛ kɔbiswai nɛ pisnii nɛ anu la ni (1985), ka maali o 2nd Division yʋʋm tusir nɛ kɔbiswai nɛ piswai nɛ yinne (1991) ka maali o Bachelor's degree in Human resource management (2nd Class Upper) yʋʋm tusa ayi' nɛ pii nɛ ayɔpɔi la ni (2017). O da lɛn naae Conflict Peace and Security yʋʋm tusa ayi' nɛ pisi la ni (2020).

## Tʋʋma
Geoffrey Kini anɛ chief executive officer (CEO) tis Kini Geoffrey. O da anɛ managing director tis FairCom (A Database Technology Company) yʋʋm tusir nɛ kɔbiswai nɛ piswai nɛ anaasi (1994) ti paae yʋʋm tusa ayi' nɛ pii nɛ ayuobʋ (2016). Nannanna o anɛ Wadmaani tis Nkwanta South Constituency bɛ Oti Region sʋʋlim, Ghana la dim. O anɛ Maasim tiig Naadɔɔg nid.

## Pɔlitis nwɛ'ɛb yɛla
Geoffrey Kini da nya yʋʋm tusa ayi' nɛ pii nɛ ayuobʋ la ni (2016), Maasim tiig Naadɔɔg NDC gaansʋg la ni ka o da di Nkwanta South Constituency bɛ Oti Region, Ghana la. Geoffrey Kini da keŋ tuoni nya ka di Wadmaan kʋk la o sʋʋlim la, (Nkwanta South Constituency) bɛ Oti Region, Ghana yʋʋm tusa ayi' nɛ pii nɛ ayuobʋ Ghana wʋsa vɔɔtʋg la ni ka da dii keŋ Wadmaan yikanɛ paasa ayɔpɔi la ni. O di nɛ vɔɔt kal tʋsa pisi nɛ ayi' nɛ kɔbisyuobʋ nɛ piswai nɛ yinne (21,691) ka li an pisnu nɛ awai duali atan' kɔbʋg pʋʋgin (59.3%) ka Edusei Cephas Kujo onɛ an Wabʋg Naadɔɔg nid la paam vɔɔt kal tusa anii nɛ kɔbiswai nɛ atan' (8,903) ka li an pisi nɛ anaasi duali anaasi kɔbʋg pʋʋgin (24.4%), Njonam Wisdom Wagy onɛ zi'e o mɛŋ nyadi la mɛ mɔr vɔɔt kal kɔbisyuobʋ nɛ pisyɔpɔi (670) ka li an pii nɛ anu dual anu kɔbʋg pʋʋgin (15.5%) nɛ Nyame Maxwell onɛ an Anɔraʋg na'adɔɔg (CPP) nid la paam kɔbisyi nɛ piswai nɛ ayɔpɔi (297) ka li an nɛɛm duali anii (0.8%).

Geoffrey Kini da lɛn nya ka di yʋʋm tusa ayi' nɛ pisi (2020) Maasim tiig Naadɔɔg, NDC Wadmaanib vɔɔtʋg la Nkwanta South Constituency bɛ Oti Region, Ghana la sʋʋlim. O da paam vɔɔt kɔbisnii nɛ piswai nɛ yinne (891) ka bas Richard Manuribe onɛ da paam vɔɔt kɔbiga nɛ pisnii nɛ awai (189). Geoffrey Kini da keŋ tuoni di yʋʋm tusa ayi nɛ pisi (2020) vɔɔtʋg la nɛ vɔɔt tusa ayi nɛ, kɔbiga nɛ pisnii nɛ awai (29,189) dinɛ an pisnu nɛ ayɔpɔi duali ayɔpɔi kɔbiga pʋʋgin (57.7%) ka Sherifa Sekyere-Tijani onɛ an Wabʋg Naadɔɔg, New Patriotic Party nid la paam vɔɔt tusa ayi, kɔbisyi nɛ pisyɔpɔi nɛ ayi (20,272) dinɛ an pisnaasi dual yinne kɔbiga pʋʋgin (40.1%) ka Ograh Felix William onɛ bɛ Progressive People's Party(PPP) mɛ paam vɔɔt tusir yinne, kɔbiga nɛ pisi nɛ ayɔpɔi (1,127) dinɛ an ayi duali ayi kɔbiga pʋʋgin (2.2%).

## Laasbanɛ ni ka o tʋm
Geoffrey Kini paas laaskanɛ gɔsid Wadmaanib yir suoya dɔlisʋg (Standing Orders Committee). O lɛn paas laaskanɛ gɔsid pianad yɛla (Communications Committee) Wadmaanib yikanɛ paasi anii la ni.

## Mɛŋ bɛllim yɛla
Geoffrey Kini anɛ Kristo biig.

## Tʋʋmsʋma sʋŋir yɛla
Geoffrey Kini da tis Breweniase Sibiti bil la samɛt bɔtʋ kɔbiga ye ba nɔki mɛ ziim dɔɔgʋ tis sibiti la.

Geoffrey Kini da tis Bonakye bɛ Nkwanta South Constituency la dim samɛt bɔtʋ kɔbiga ye ba nɔki mɛ dɔɔdi paas sibiti la Bonakye Naanb nɛ nidib la da bɛlim o ye o mɛɛ tisi ba ka di sʋŋ ka nidib da ɛɛnti duoe keŋi Nkwanta ka naan paam tiebʋg la.

Geoffrey Kini da lɛn nɔk punpun nami tis St. Joseph Catholic Hospital nɛd Municipal Hospital banɛ bɛ o sʋʋlim (Nkwanta South Constituency) n bɛ Oti Region, Ghana la. Bɔzugɔ, ba da pʋ mɔr dinɛ na sʋŋi ba ka ba nyaŋi tieb banɛ gbirigi bɛnɛd ka lɛn sʋŋ nimmaasim tʋntʋnnib ka ba nyaŋi ken ka daʋŋ kae Covid-19 saŋa la. Geoffrey Kini da lɛn tis Sibiti la ligidi nwɛnɛ Gaana sidi tusa piiga (GHc10,000) ye ba da laad, Personal Protective Equipment (PPEs) guu ba mɛŋ. Geoffrey Kini da lɛn keŋ tuoni tisi tiim ye ba puuus (gallons of disinfectants), kpakanɛ sɔɔnd nuus (hand sanitizers), kiibʋ kuomnam (liquid soaps) nɛ laasieba (other items).

## Gbanvɛɛnsa